Burjassot se suma a la celebració del Dia Mundial sense Tabac
2025-07-24

El dimecres 31 de maig es celebra el Dia Mundial sense Tabac. L’Ajuntament de Burjassot vol sumar-se a aquesta celebració, amb una iniciativa impulsada des de la Unitat de Prevenció Comunitària en Conductes Addictives (UPCCA) de l’Ajuntament, en col·laboració amb els centres de salut del municipi. Amb el lema “Menos cajetilla i más zapatilla”, la UPCCA vol celebrar els deu anys que porta celebrant els tallers de deshabituació tabàquica dirigits a la població de Burjassot, uns tallers gratuïts que han aconseguit que nombrosos ciutadans i ciutadanes hagen abandonat el mal hàbit de fumar.

Així, el dimecres a partir de les 18h, en el Centre Socioeducatiu Díaz Pintado, la UPCCA ha organitzat un berenar de celebració al qual acudiran prop de 40 exalumnes d’aquests tallers que, probablement, ja estan lliures de mals fums. També acudirà la regidora de Serveis Socials, Olga Camps Contreras.